
[bookmark: TextBodyBegin]Европейският парламент,
–	като взе предвид искането за снемане на имунитета на Ева Каили, внесено на 15 декември 2022 г. от европейския главен прокурор и обявено на пленарно заседание на 19 януари 2023 г.,
–	като изслуша Ева Каили съгласно член 9, параграф 6 от своя Правилник за дейността,
–	като взе предвид членове 8 и 9 от Протокол № 7 за привилегиите и имунитетите на Европейския съюз, както и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
–	като взе предвид Регламент (ЕС) 2017/1939 на Съвета от 12 октомври 2017 г. за установяване на засилено сътрудничество за създаване на Европейска прокуратура[footnoteRef:1], и по-специално член 29, параграф 2 от него, [1:  	OВ L 283, 31.10.2017 г., стр. 1.] 

–	като взе предвид решенията на Съда на Европейския съюз от 21 октомври 2008 г., 19 март 2010 г., 6 септември 2011 г., 17 януари 2013 г. и 19 декември 2019 г.[footnoteRef:2], [2:  	Решение на Съда от 21 октомври 2008 г., Marra/De Gregorio и Clemente, C‑200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C-163/10, ECLI:  EU:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23. решение на Съда от 19 декември 2019 г., Junqueras Vies, C-502/19, ECLI:EU:C:2019:1115.] 

–	като взе предвид член 62 от Конституцията на Република Гърция,
–	като взе предвид член 5, параграф 2, член 6, параграф 1 и член 9 от своя Правилник за дейността,
–	като взе предвид доклада на комисията по правни въпроси (A9-0029/2024),
А.	като има предвид, че европейският главен прокурор поиска снемането на имунитета на Ева Каили в рамките на провеждано в момента разследване във връзка с деяния, за които е налице подозрение, че съставляват подбудителство към измама срещу финансовите интереси на ЕС, извършени многократно, от които са произтекли щети в размер, надвишаващ 120 000 EUR и 150 000 EUR, наказуеми с лишаване от свобода за срок от 5 до 15 години съгласно член 46, параграф 1, член 52, параграф 2 и член 98, параграф 2 от гръцкия Наказателен кодекс и член 4, параграф 1 и член 4, параграф 2, буква б) от Закон № 2803/2000 във връзка с член 2, параграф 1 и член 386, параграф 2 от гръцкия Наказателен кодекс и член 24, параграф 2 и член 26, параграф 3 от Закон № 4689/2020.
Б.	като има предвид, че след доклад на OLAF, регистриран от Европейската прокуратура на 1 юли 2021 г., гръцкият европейски делегиран прокурор започна въпросното разследване на 8 септември 2021 г.; като има предвид, че на 12 ноември 2021 г., в съответствие със своите отговорности, делегираният европейски прокурор, отговарящ за случая, поиска от OLAF да предостави преписката по случая; като има предвид, че след като анализира случая, на 2 февруари 2022 г. тя поиска OLAF да направи допълнително разследване, както и да предостави превод на преписката по случая от английски на гръцки език на 7 февруари 2022 г.; като има предвид, че OLAF представи окончателния си доклад и доказателствата към него на 8 декември 2022 г., а съответните преводи – на 14 декември 2022 г.;
В.	като има предвид, че предполагаемите нередности, за които се предполага, че са били известни на Ева Каили, се отнасят по-специално до:
а)	неизпълнение за периода между 28 септември 2015 г и 2 юли 2019 г. от страна на една от нейните акредитирани парламентарни сътруднички (АПС) на задължението да се явява на работното си място, както и да изпълнява служебните си задачи, 
б)	подаване на искания за командировъчни заповеди и декларации за направени разноски, както и получаване на възстановени суми за командировки, които не са били извършени от четири АПС на Ева Каили за периода между февруари 2016 г. и март 2018 г., що се отнася до първия АПС, за периода между май 2015 г. и февруари 2020 г., що се отнася до втория АПС, за периода между декември 2015 г. и април 2019 г. – за третия АПС, и за периода между октомври 2014 г. и февруари 2020 г. – за четвъртия АПС,
в)	превеждане на част от възнагражденията/командировъчните разходи на АПС на г-жа КАИЛИ по предполагаемо нейно искане, в периода между 28 септември 2015 г. и 2 юли 2019 г.;
Г.	като има предвид, от една страна, че Парламентът не може да се счита за съд, и от друга страна, че съответният член на ЕП не може да се счита в контекста на процедура за снемане на имунитет за „обвиняем“[footnoteRef:3]; [3:  	Решение на Общия съд от 30 април 2019 г., Briois/Парламент, T-214/18, ECLI:EU:T:2019:266.] 

Д.	като има предвид, че предполагаемото престъпление не се отнася до изразени от Ева Каили възгледи или подадени гласове по време на изпълнение на задълженията ѝ на член на Европейския парламент по смисъла на член 8 от Протокол № 7 за привилегиите и имунитетите на Европейския съюз;
Е.	като има предвид, че съгласно член 9 от Протокол № 7 за привилегиите и имунитетите на Европейския съюз членовете на Европейския парламент се ползват на територията на собствената си държава със същия имунитет като този на членовете на техния национален парламент;
Ж.	като има предвид, че член 62 от Конституцията на Република Гърция предвижда, наред с другото, че по време на парламентарния мандат членовете на парламента не могат да бъдат преследвани, задържани, лишавани от свобода или да им бъдат налагани други принудителни мерки без предварителното разрешение на парламента;
З.	като има предвид, че целта на парламентарния имунитет е да защитава Парламента и неговите членове от съдебно преследване във връзка с дейности, които са извършвани при изпълнението на парламентарните задължения и които са неделими от тези задължения;
И.	като има предвид, че в настоящия случай Парламентът не установи улики за fumus persecutionis, т.е. факти, сочещи, че съдебното производство е било образувано с намерението да навреди на политическата дейност на члена на ЕП и оттам – на Европейския парламент;
1.	решава да снеме имунитета на Ева Каили;
2.	възлага на своя председател незабавно да предаде настоящото решение и доклада на компетентната комисия на Парламента на Европейската прокуратура и на Ева Каили.

